ลูกชายประธานซัมซุงเครียด อัยการพิเศษโสมขาว ขอศาลออกหมายจับแล้ว
คณะอัยการพิเศษเกาหลีใต้ ขอศาลออกหมายจับอี แจ ยอง รองประธานบริษัทซัมซุงแล้ว ข้อกล่าวหาทุจริตติดสินบน มอบเงิน 4.3 หมื่นล้านวอน ให้แก่กองทุนของชเว ซุน ซิล เพื่อนสนิทประธานาธิบดีปาร์ก กึน เฮ เพื่อแลกเปลี่ยนกับการได้รับความช่วยเหลือจากรัฐบาล,เมื่อ 16 ม.ค.60 เว็บไซต์สำนักข่าวยอนฮัพ ในเกาหลีใต้ รายงานว่า อัยการพิเศษเกาหลีใต้เดินหน้าขอศาลออกหมายจับ นายอี แจ ยอง รองประธานของบริษัทซัมซุง  ในข้อกล่าวหาทุจริตติดสินบน  ยักยอกเงิน และให้การเป็นพยานเท็จ ในคดีที่เกี่ยวข้องโยงใยกับการทุจริตที่นำไปสู่กระบวนการถอดถอน(อิมพีชเมนต์) ประธานาธิบดี ปาร์ก กึน เฮ พ้นจากตำแหน่ง จากการที่บริษัทซัมซุง ได้บริจาคเงินราว 43,000 ล้านวอน หรือ 36.3 ล้านดอลลาร์ (ประมาณ 1,270.5 ล้านบาท) ให้แก่กองทุนและบริษัทของนางชเว ซุน ซิล เพื่อนสนิทของประธานาธิบดีปาร์ก กึน เฮ เพื่อแลกเปลี่ยนกับการได้รับการสนับสนุนจากรัฐบาลในการควบรวมบริษัทในเครือของซัมซุง  2 บริษัท,นายอี คยู ชุล โฆษกของคณะอัยการพิเศษเกาหลีใต้ ยังแถลงว่า นายอี แจ ยอง รองประธานของบริษัทซัมซุง ได้ลงนามในสัญญากับบริษัทนางชเว ซึ่งจดทะเบียนก่อตั้งบริษัทในเยอรมนี เป็นเงิน 22,000 ล้านวอน รวมทั้งยังมอบเงินหลายพันล้านวอน เพื่อสนับสนุนให้บุตรสาวนางชเว ในการฝึกเป็นนักกีฬาขี่ม้าที่เยอรมนีด้วย โดยอัยการพิเศษเกาหลีใต้มีความเห็นการมอบเงินทั้งสองกรณีเป็นการให้เงินสินบน นอกเหนือจากนั้น บริษัทซัมซุงยังได้บริจาคเงินอีกราว 20,400 ล้านวอน เข้ากองทุนบำนาญแห่งชาติของนางชเว เพื่อแลกเปลี่ยนกับการได้รับการสนับสนุนจากรัฐบาลในการควบรวมกิจการของ 2 บริษัทในเครือของบริษัทซัมซุง เมื่อเดือน ก.ค.2558,ทั้งนี้ นายอี แจ ยอง ได้ถูกอัยการพิเศษเรียกตัวมาสอบปากคำนานถึง 22 ชั่วโมง จนถึงเช้าวันศุกร์ที่ 13 ม.ค.ที่ผ่านมา ก่อนจะตัดสินใจขอศาลออกหมายจับนายอี แจ ยอง ซึ่งเป็นบุตรชายของนายอี คุน ฮี ประธานบริษัทกลุ่ม ซัมซุง กรุ๊ป เมื่อวันจันทร์ที่ 16 ม.ค. หลังได้เลื่อนการพิจารณาว่าจะขอออกหมายจับหรือไม่ จากวันอาทิตย์ที่ผ่านมา.,,ชงข้ามปี ทายาทซัมซุงระทึก จะโดนขอออกหมายจับหรือไม่ หลังถูกสอบเครียด 
คณะอัยการพิเศษเกาหลีใต้ ขอศาลออกหมายจับ อี แจ ยอง รองประธานบริษัทซัมซุงแล้ว ข้อกล่าวหาทุจริตติดสินบน มอบเงิน 4.3 หมื่นล้านวอน ให้แก่กองทุนของชเว ซุน ซิล เพื่อนสนิทประธานาธิบดีปาร์ก กึน เฮ 
อี แจ ยอง,ลี แจ ยอง,ลูกชายซัมซุง โดนขอออกหมายจับ,ซัมซุง,อัยการขอออกหมายจับ